sagorsarker/bangla-wikipedia huggingface dataset:
ইন্ডিয়ান (১৯৯৬-এর চলচ্চিত্র)

ইন্ডিয়ান (; ) হচ্ছে ১৯৯৬ সালে মুক্তিপ্রাপ্ত একটি তামিল চলচ্চিত্র। এ এম রত্নমের প্রযোজনায় চলচ্চিত্রটি এস. শঙ্কর রচনা এবং পরিচালনা করেছিলেন, এছাড়া চিত্রনাট্যের কাজও তিনিই করেন। চলচ্চিত্রটিতে অভিনয় করেছিলেন তামিল চলচ্চিত্র জগতের খ্যাতিমান প্রাণপুরুষ কমল হাসন যিনি দ্বৈত চরিত্রে ছিলেন, এছাড়াও ছিলেন সুকন্যা, মনীষা কৈরালা, উর্মিলা মাটন্ডকর, নেড়ুমুড়ি ভেনু, সেনদিল এবং গৌণদমনী। চলচ্চিত্রটির সঙ্গীত পরিচালক ছিলেন এ আর রহমান এবং চিত্রগ্রহণের দায়িত্বে ছিলেন জীবা।
একজন বয়োঃবৃদ্ধ মানুষ যিনি বয়সের ভারে ন্যুব্জে পড়েননি এবং সমাজে চলা বেয়াদোব-দূর্নীতিগ্রস্ত মানুষদেরকে খুন করে ফেলছেন কারণ তিনি জানেন যে পুলিশও দূর্নীতিবাজ - চলচ্চিত্রটির মূল কাহিনী এটা নিয়েই। বয়োঃবৃদ্ধ পুরুষটির চরিত্রে কমল হাসন ছিলেন, চরিত্রটিকে একজন দক্ষ লাঠিয়াল হিসেবে দেখানো হয়েছে।
তামিল চলচ্চিত্র শিল্পের একটি বড় ব্যবসাসফল এবং তুমুল দর্শকপ্রিয় চলচ্চিত্রে রূপান্তরিত হয়েছিলো চলচ্চিত্রটি মুক্তি পাবার অল্প কিছু দিনের মধ্যেই। একাডেমী পুরস্কারে (১৯৯৬) চলচ্চিত্রটিকে পাঠানোর চেষ্টা করেন প্রযোজক রত্নম এবং পরিচালক শঙ্কর তবে তারা সফল হননি। ভারতীয়রা চলচ্চিত্রটিকে কদর দিয়ে জাতীয় চলচ্চিত্র পুরস্কার (ভারত) জিতিয়ে দিয়েছিলো, কমল হাসন শ্রেষ্ঠ অভিনেতা পুরস্কার পেয়েছিলেন এই চলচ্চিত্রের জন্য, এছাড়াও তিনি ফিল্মফেয়ার পুরস্কার দক্ষিণ (সেরা অভিনেতা বিষয়শ্রেণীতে) এবং শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার পান।
শঙ্কু মহারাজ

শঙ্কু মহারাজ (৭ মার্চ ১৯৩১ – ১৮ অক্টোবর ২০০৪; আসল নাম জ্যোতির্ময় ঘোষ দস্তিদার) হলেন বাংলা সাহিত্যে সুপরিচিত ভ্রমণকাহিনিকার।
শঙ্কু মহারাজের জন্ম ১৯৩১ খ্রিস্টাব্দের ৭ই মার্চ অধুনা বাংলাদেশের বরিশালে। পিতার নাম হরিপদ ঘোষদস্তিদার। বাল্যকালে তার পড়াশোনা শুরু স্থানীয় ব্রজমোহন স্কুলে ও ব্রজমোহন কলেজে।
দেশবিভাগের পর কলকাতায় চলে আসেন এবং কলকাতার বঙ্গবাসী কলেজ থেকে স্নাতক হন। এরপর কলকাতার এক সওদাগিরি অফিসে চাকরি নেন। তারপরে ১৯৬০ খ্রিস্টাব্দ থেকে ১৯৮৮ খ্রিস্টাব্দ পর্যন্ত সরকারি অফিসে কাজ করেন। কিন্তু তিনি ব্যক্তিগত জীবনে পর্বতারোহী ছিলেন।বহুবার হিমালয় অভিযানে গেছেন। ট্রেকিংএ বেরিয়ে পড়তেন। ১৯৯০ খ্রিস্টাব্দ হতে ১৯৯৬ খ্রিস্টাব্দ পর্যন্ত তিনি পশ্চিমবঙ্গ ভ্রমণ উন্নয়ন নিগমের মনোনীত সদস্য ছিলেন।
শঙ্কু মহারাজ তার অনবদ্য রচনায় সমৃদ্ধ করেছেন বাংলার ভ্রমণ সাহিত্য সম্ভার। তিনি দীর্ঘ সাতাশ বছরের সাহিত্য জীবনে চল্লিশটিরও বেশি ভ্রমণ-সাহিত্য রচনা করেছেন।
প্রথম ভ্রমণ বৃত্তান্ত সংবলিত বইটি হল 'বিগলিত করুণা জাহ্নবী যমুনা'। হিমালয়কে নিয়ে তার পনেরোটি ভ্রমণ কাহিনী। তার মধ্যে শেষ খানি হল ব্রহ্মলোকে।
শঙ্কু মহারাজে প্রকাশিত গ্রন্থগুলির মধ্যে উল্লেখযোগ্য হল -
শঙ্কু মহারাজ তথা জ্যোতির্ময় ঘোষদস্তিদার ৭৩ বৎসর বয়সে ২০০৪ সালের ১৮ অক্টোবর কলকাতায় মৃত্যুবরণ করেন।
নরসিংদী জেলার ইউনিয়নসমূহ

নরসিংদী জেলার ইউনিয়ন সমূহ নরসিংদী জেলা বাংলাদেশের মধ্যভাগের ঢাকা বিভাগের একটি গুরুত্বপূর্ণ প্রশাসনিক অঞ্চল এবং স্থানীয় সরকার একটি প্রশাসনিক ইউনিট। নরসিংদী জেলায় মোট ৬টি পৌরসভা ও ৬টি উপজেলার ৭১টি ইউনিয়ন পরিষদ নিয়ে গঠিত হয়েছে। নিম্নে ইউনিয়নের তালিকা উল্লেখ করা হল:
ভয়েস অব ইন্ডিয়া

ভয়েস অফ ভারত (VOI) হ'ল ভারতের নয়াদিল্লিতে অবস্থিত একটি প্রকাশনা ঘর। এটি 1981 সালে সীতা রাম গোয়েল এবং রাম স্বরূপ দ্বারা প্রতিষ্ঠিত হয়েছিল। এটি ভারতীয় ইতিহাস, দর্শন, রাজনীতি এবং ধর্ম সম্পর্কিত বই প্রকাশ করেছে।
হিউজে লিখেছেন যে VOI লেখকরা ইউরোপীয় গণতান্ত্রিক এবং ধর্মনিরপেক্ষ চিন্তাকে অনুপ্রাণিত করেছেন।
ফ্রেওলি VOI তুলনা ভোল্টায়ার বা টমাস জেফারসনের কাজের সাথে করেছিলেন, যারা ধর্মের সমালোচনামূলক বই প্রকাশ করেছিলেন।
VOI নিম্নলিখিত লেখকদের (নির্বাচন) বই প্রকাশ করেছে:
আলিপুরদুয়ার রেলওয়ে বিভাগ

আলিপুরদুয়ার রেল বিভাগ ভারতীয় রেলের উত্তর-পূর্ব সীমান্ত রেল অঞ্চলের আওতাধীন পাঁচটি রেল বিভাগের একটি। এই রেল বিভাগটি ১৯৯৫ সালের ১৫ জানুয়ারী গঠিত হয় এবং এর সদর দফতরটি ভারতের পশ্চিমবঙ্গ রাজ্যের আলিপুরদুয়ারে অবস্থিত।
কটিহার রেলওয়ে বিভাগ, লামডিং রেলওয়ে বিভাগ, তিনসুকিয়া রেলওয়ে বিভাগ এবং রঙ্গিয়া রেলওয়ে বিভাগ হ'ল উত্তর-পূর্ব সীমান্ত রেলের অধীনে গুয়াহাটির মালিগাঁয় সদর দফতরের অন্যান্য চারটি রেল বিভাগ।
আলিপুরদুয়ার রেল বিভাগের অন্তর্ভুক্ত স্টেশন এবং শ্রেণির অন্তর্ভুক্তী অনুযায়ী স্টেশনগুলির তালিকায়।
৩১-০৩-২০১৮ অনুযায়ী
বাংলাদেশ ইনস্টিটিউট অব ম্যানেজমেন্ট

বাংলাদেশ ইনস্টিটিউট অফ ম্যানেজমেন্ট ( বিআইএম ) একটি রাষ্ট্র-সমর্থিত এবং বিবেচিত পেশাদার ম্যানেজমেন্ট বিশ্ববিদ্যালয়। তার সদর দপ্তর ৪ সোবহানবাগ, মিরপুর রোড, ঢাকা । অন্যান্য ক্যাম্পাস চট্টগ্রাম এবং খুলনা অবস্থিত। এটি ১৯৬১ সালে প্রতিষ্ঠিত হয়েছিল।
ইনস্টিটিউট নিম্নলিখিত শিক্ষাগত কোর্স প্রদান করে:
ইনস্টিটিউট নিম্নলিখিত প্রশিক্ষণ কোর্স প্রদান করে:
ইনস্টিটিউটের নিম্নলিখিত বিশ্ববিদ্যালয়গুলির সাথে অংশীদারত্ব এবং জোট রয়েছে has
সুভাষ কাক

সুভাষ কাক (জন্ম : ২৬ শে মার্চ, ১৯৪৭ - শ্রীনগর) একজন ভারতীয় আমেরিকান কম্পিউটার বিজ্ঞানী, অধ্যাপক, পণ্ডিত এবং লেখক।
তিনি বিজ্ঞান, কম্পিউটার বিজ্ঞান, ইতিহাস, দর্শন এবং গণিত নিয়ে লিখেছেন।
পুবাইল রেলওয়ে স্টেশন

পুবাইল রেলওয়ে স্টেশন বাংলাদেশের ঢাকা বিভাগের গাজীপুর জেলার গাজীপুর সিটি কর্পোরেশনে অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে পুবাইল রেলওয়ে স্টেশন তৈরি করা হয়।
পুবাইল রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
বীণাপাণি মোহান্তি

বীণাপাণি মোহান্তি ওড়িশার বিশিষ্ট সাহিত্যিক এবং তিনি ওডিয়া কথাসাহিত্য রচনার ক্ষেত্রে নিজের স্থান তৈরি করে নিয়েছেন। তিনি একজন অবসর প্রাপ্ত অর্থনীতির প্রফেসর। তিনি একজন সফল সাহিত্যিক এবং তার রাষ্ট্রের মানুষদের গর্ব।
গল্পকথক হিসেবে তা যাত্রা শুরু হয়েছিল ১৯৬০ সালে ‘গতি রতিরা কাহানি’ প্রকাশের মধ্য দিয়ে। তাঁর বেশ কয়েকটি বিখ্যাত গল্প হলঃ পাটা দেই, খেলা ঘর, নাইকু রাস্তা, বস্ত্রহরণ, অন্ধকার, কাস্তুরি মুর্গা ও সবুজ আরণ্য এবং মিচ্ছি মিচ্ছিকা। এটি ছিল 'পাটা দেই এবং অন্যান্য গল্প' শিরোনামের ছোট গল্পগুলির সংকলন, যেটি ১৯৯০-এর সাহিত্য আকাদেমি পুরস্কার জিতেছিল। তিনি ২০২০ সালে পদ্মশ্রী পুরস্কার পেয়েছিলেন। তিনি কেন্দ্র সাহিত্য আকাদেমির সরল সম্মানও পেয়েছেন। তার সাহিত্য অত্যন্ত জনপ্রিয় এবং পাঠকগণ তার লেখা পড়তে ভালোবাসেন। তার অনেক গল্প মহিলাদের জীবন যুদ্ধ প্রদর্শন করে।
পাটা দেই ১৯৮৬ সালে ফেমিনায় লতা হিসাবে প্রকাশিত হয়েছিল। ১৯৮৭ সালে এর উপর তৈরিকৃত হিন্দি নাটকটি দূরদর্শনের কাশ্মকাশ প্রোগ্রামে প্রচারিত হয়েছিল এবং ভারতের সমস্ত অঞ্চল থেকে ভূয়সী প্রশংসা অর্জন করেছিল। সকলের মনে এটি জায়গা করে নেয়।
বীণাপাণি মোহান্তির বহু সংক্ষিপ্ত গল্প অনেক ভাষায় অনূদিত হয়েছে। যার মধ্যে আছেঃ ইংরেজি, হিন্দি, কান্নাদা, মালায়ালাম, মারাঠি, বাংলা, উর্দু, তেলুগু এবং রাশিয়ান ভাষা। তার স্টোর্ট "অন্ধকারের ছাই" এর উপর একটি চলচ্চিত্র নির্মিত হয়েছিল এবং দর্শকদের দ্বারা এটি বেশ প্রশংসিত হয়েছিল। এটি দর্শকদের অন্তরের কোণ দখল করে।
তিনি তিনটি উপন্যাস লিখেছেন: সিতারা সোনিতা, মনস্বিনী এবং কুন্তি, কুন্তলা, শকুন্তলা এবং ক্রান্তি নামে একটি একক নাটক। তিনি রাশিয়ান লোক-কাহিনীগুলো ইংরেজি থেকে ওড়িয়ায় অনুবাদ করেছেন, সাথে দিয়ে অবশ্য তার অন্যান্য অনুবাদ কর্মও রয়েছে।
২০২০ সালের মার্চ মাসে ওডিয়া সাহিত্যে অবদানের জন্য তাকে অন্যান্য আরও পনেরো জন সাহিত্যিক যেমন মিনাকেতন পুরোহিত, পদ্মানভ সাহু, রবি মহাপত্র, ত্রিনাথ নায়ক, ইন্দুলতা মোহান্তি, নিরঞ্জন পধীদের সাথে অতিবাদি জগন্নাথ দাস সম্মান দেওয়ার সিদ্ধান্ত নেয় ওড়িশা সাহিত্য আকাদেমি।
বেশিরভাগ সময় তার গল্পসমূহে নারীরা মধ্যবিত্ত এবং আশপাশে ঘটে যাওয়া ক্ষুদ্রাতিক্ষুদ্র ঘটনা দ্বারা প্রভাবিত। বিভিন্ন ধরনের পরিস্থিতিতে তার গল্পের চরিত্রসমূহ সামলে থাকতে পারে। বাস্তব মহিলাদের জীবনের নজির মেলে বীণাপাণি মোহান্তির লেখায়। তিনি তার <nowiki>"</nowiki>পাটা দেই" গল্পে দেকিয়েছেন যে যদিও স্বাভাবিক ভাবে আমাদের সমাজে অত্যাচারিতই অত্যাচারী হয়ে উঠে, কিন্তু পাটা শক্ত মহিলা, তার সাথে অমন হবে না। একজন যদি ভুল না করে, মানুষের কথার চাপে পড়ে কখনোই লজ্জিত অনুভব করা উচিত না বা তেমন ভাব প্রকাশ করা উচিত না।
কাড়াপাড়া ইউনিয়ন

কাড়াপাড়া ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ১৭.২৮ কি:মি: (৬.৬৭ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,৫৫২ জন।
ভৌগোলিক অবস্থান অনুযায়ী ইউনিয়নটির উত্তরে বিষ্ণুপুর ও যাত্রাপুর ইউনিয়ন, দক্ষিণে ডেমা ইউনিয়ন, পূর্বে বাগেরহাট পৌরসভা ও বেমরতা ইউনিয়ন এবং পশ্চিমে ষাটগম্বুজ ইউনিয়ন অবস্থিত। কাড়াপাড়া ইউনিয়ন ২৪টি মৌজা ও ২৪টি গ্রাম নিয়ে গঠিত হয়েছে।
লাকসাম জংশন রেলওয়ে স্টেশন

লাকসাম জংশন রেলওয়ে স্টেশন বাংলাদেশের কুমিল্লা জেলার লাকসাম উপজেলায় অবস্থিত একটি জংশন রেলওয়ে স্টেশন। এটি দেশটির পাঁচটি বৃহত্তম জংশনের একটি।
লাকসাম জংশন রেলওয়ে স্টেশন ১৮৯৩ সালে প্রায় ৩০০ একর সম্পত্তির উপর প্রতিষ্ঠিত হয়। এই স্টেশনে বর্তমানে বিরাট স্টেশন ভবনসহ ৫টি প্ল্যাটফর্ম রয়েছে(05.11.2024)। এর উপর দিয়ে প্রতিদিন প্রায় ২০ জোড়া ট্রেন দেশের বিভিন্ন প্রান্তে চলাচল করে।
শহীদ দিবস (ভারত)

ভারতে, শহীদ দিবস (জাতীয় পর্যায়েও সর্বদায় দিবস হিসাবে পরিচিত) হিসাবে আলাদা আলাদা ছয়টি দিবসকে ঘোষণা করা হয়েছে। যারা জাতির জন্য আত্মোৎসর্গ করেছে, তাদের শহীদ হিসাবে স্বীকৃতি দেয়া হয়েছে।
৩০ জানুয়ারি জাতীয় পর্যায়ে পালিত হয়ে থাকে। ১৯৪৮ সালে নাথুরাম গডসে কর্তৃক মোহনদাস করমচাঁদ গান্ধীর হত্যার স্মৃতি হিসাবে দিনটি বেছে নেওয়া হয়েছে। শহীদ দিবসে রাষ্ট্রপতি, উপরাষ্ট্রপতি, প্রধানমন্ত্রী, প্রতিরক্ষামন্ত্রী, এবং তিন বাহিনী প্রধান রাজ ঘাট স্মৃতিসৌধের সমাধিতে সমবেত হন এবং নানাবর্ণের ফুল দিয়ে সজ্জিত পুষ্পস্তবক অর্পণ করেন। সকাল ১১টায় ভারতীয় শহীদদের স্মরণে দেশজুড়ে দুই মিনিটের নীরবতা পালন করা হয়। অংশগ্রহণকারীরা সর্ব-ধর্মের প্রার্থনা করার পর শ্রদ্ধা জানান।
১৯৩১ সালের ২৩ মার্চ লাহোরে (পাকিস্তান) ভগৎ সিং, সুখদেব থাপার এবং শিবরাম রাজগুরু মারা যাওয়ার বার্ষিকীকে শহীদ দিবস হিসাবে ঘোষণা করা হয়।
আসাম রাজ্যের বরাক উপত্যকায় জনসংখ্যার উল্লেখযোগ্য সংখ্যক বাঙালি হওয়া সত্ত্বেও আসাম সরকার রাজ্যের একমাত্র সরকারী ভাষা হিসাবে অসমীয়া ভাষাকে স্বীকৃতি দেয়ার সিদ্ধান্ত নিলে প্রতিবাদ হিসেবে বাংলা ভাষা আন্দোলন ছড়িয়ে পড়ে। বরাক উপত্যকায়, সিলেটি-ভাষী বাঙালি জনসংখ্যা ছিল সংখ্যাগরিষ্ঠ। মূল ঘটনাটি ঘটেছিল ১৯৬১ সালের ১৯ মে শিলচর রেলস্টেশনে, যেখানে রাজ্য পুলিশ কর্তৃক ১১ জন মানুষ শহীদ হয়। ১৯ মে এখন "ভাষা শহীদ দিবস" হিসেবে স্বীকৃত।
২১ অক্টোবর পুলিশ শহীদ দিবস (বা পুলিশ স্মরণ দিবস), দেশব্যাপী সকল পুলিশ বিভাগ পালন করে। ১৯৫৯ সালের এই দিনে, চলমান চীন-ভারত সীমান্ত বিবাদের অংশ হিসাবে লাদাখের ইন্দো-তিব্বত সীমান্তে একটি টহলরত কেন্দ্রীয় রিজার্ভ পুলিশ বাহিনীকে চীনা বাহিনী আক্রমণ করেছিল।
ওড়িশা, ১৭ নভেম্বর, "পাঞ্জাবের সিংহ" খ্যাত লালা লাজপত রায়ের মৃত্যুবার্ষিকী পালন করে, যিনি ব্রিটিশ রাজতন্ত্রের কাছ থেকে মুক্তির জন্য একজন ভারতীয় নেতা হিসেবে নেতৃত্ব দিয়েছেন।
১৮২৮ সালের ১৯ নভেম্বর, মারাঠা-শাসিত রাজ্যের রাজকুমারী রানী লক্ষ্মীবাঈয়ের জন্মদিন এই অঞ্চলে শহীদ দিবস হিসাবে পালন করা হয় এবং ১৮৫৭ সালের সিপাহী বিদ্রোহে যারা জীবন দিয়েছিল তাদের সম্মান জানায়, যার মধ্যে তিনিও একজন ছিলেন।
চন্দন তিওয়ারি

চন্দন তিওয়ারি একজন ভারতীয় বিহারি গায়ক। তিনি লোক গানের জন্য বিখ্যাত এবং ভোজপুরি, মাগাহী, মইথিলি, নাগপুরী, অবধি এবং হিন্দিতে গান করেন। তিনি বিসমিল্লাহ খান সম্মান পেয়েছেন। তিনি পুরবি সোহর, পাচড়া গান্ধী গান, নদীর গান, ছট গান, কাজরী এবং ঠুমরি এর মতো বিভিন্ন ধরনের লোক সঙ্গিত গেয়ে থাকেন।
চার্লস মিলস

চার্লস হেনরি মিলস (; জন্ম: ২৬ নভেম্বর, ১৮৬৭ - মৃত্যু: ২৬ জুলাই, ১৯৪৮) পেকহাম এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ও কোচ ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে এবং দক্ষিণ আফ্রিকান কিম্বার্লি ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন চার্লস মিলস।
১৮৮৮ সাল থেকে ১৮৯৪-৯৫ মৌসুম পর্যন্ত চার্লস মিলসের প্রথম-শ্রেণীর খেলোয়াড়ী জীবন চলমান ছিল। ইংরেজ বংশোদ্ভূত এই দক্ষিণ আফ্রিকান অল-রাউন্ডার হিসেবে খেলতেন।
লন্ডনে জন্মগ্রহণকারী চার্লস মিলস ডালউইচ কলেজে পড়াশোনা সম্পন্ন করেন। বিদ্যালয় জীবন ত্যাগ করার পর সংক্ষিপ্ত সময়ের জন্যে শিল্পকলা বিষয়ে অধ্যয়ন করেন। এরপর পেশাদারী ক্রিকেটের দিকে ধাবিত হন। মিডিয়াম-পেস বোলিং করতেন। এছাড়াও অবিচলিত চিত্তে ব্যাট হাতে মাঠে নামতেন তিনি। ১৮৮৫ থেকে ১৮৮৬ সময়কালে সারে ক্লাবে খেলেন। অধিকাংশ সময়ই ক্লাবের দ্বিতীয় একাদশে তাকে খেলতে দেখা যেতো। তাসত্ত্বেও, ১৮৮৮ সালে দুইটি প্রথম-শ্রেণীর খেলায় অংশ নিয়েছিলেন তিনি।
সারের দলীয় সঙ্গী বিল ব্রোকওয়েলের সাথে তিনিও ১৮৮৯-৯০ মৌসুমে দক্ষিণ আফ্রিকার পথে পাড়ি জমান। কোচ হিসেবে কাজের আশায় তারা উভয়েই উত্তর কেপের কিম্বার্লিতে নিযুক্তি লাভ করেন। কিম্বার্লি ক্লাবের পক্ষে প্রথম খেলায় ২৯৭ রান তুলেন। এ পর্যায়ে তার এ ইনিংসটি দক্ষিণ আফ্রিকায় রেকর্ড হিসেবে চিত্রিত হয়েছিল। ঐ মৌসুমের শেষদিকে গ্রিকুয়াল্যান্ডের সদস্যরূপে প্রথম-শ্রেণীর ক্রিকেট খেলায় অংশ নেন। নাটালের বিপক্ষে ইনিংসে ব্যবধানে জয়ী হওয়া খেলায় ১০ উইকেট লাভ করেন তিনি।
১৮৯০-৯১ মৌসুমে কেপ টাউনে কোচ হিসেবে নিযুক্ত হন। চার বছর অবস্থান করেন। ১৮৯৩-৯৪ মৌসুমে কারি কাপ প্রতিযোগিতায় ওয়েস্টার্ন প্রভিন্সের পক্ষে খেলে দলের শিরোপা বিজয়ে ভূমিকা রাখেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চার্লস মিলস। ১৯ মার্চ, ১৮৯২ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
১৮৯১-৯২ মৌসুমে ইংরেজ দল দক্ষিণ আফ্রিকা গমন করে। মার্চ, ১৮৯২ সালে সফরকারী ইংল্যান্ড দলের বিপক্ষে টেস্ট খেলায় অংশ নেন তিনি। ৪ ও ২১ রান তুলেন। ২৪ রানই দক্ষিণ আফ্রিকান ব্যাটসম্যানদের মধ্যে সর্বোচ্চ ছিল। ১৮৯৪ সালে দক্ষিণ আফ্রিকা দলের সদস্যরূপে ইংল্যান্ড গমন করেন। সফরটিতে কোন প্রথম-শ্রেণীর ক্রিকেট খেলার আয়োজন করা হয়নি। এ সফরে ১৪.৫৮ গড়ে ৪৫২ রান ও ২৩.৭১ গড়ে ২৮ উইকেট লাভ করেছিলেন তিনি।
১৮৯৪ সালে দক্ষিণ আফ্রিকা থেকে ইংল্যান্ডে প্রত্যাবর্তন করেন। এরপর ফিলাডেলফিয়া ও স্কটল্যান্ডে কোচিং করানোসহ হেইরিবারি, ব্রাডফিল্ড ও মিল হিলে প্রশিক্ষকের দায়িত্ব পালন করেছিলেন। ১৯০৪ সাল থেকে ১৯০৬ সময়কালে মাইনর কাউন্টিজে আম্পায়ারের দায়িত্বে ছিলেন। অধিকাংশ খেলাতেই নরফোকের সম্পৃক্ততা ছিল।
২৬ জুলাই, ১৯৪৮ তারিখে ৮০ বছর বয়সে ইংল্যান্ডের সাউথওয়ার্ক এলাকায় চার্লস মিলসের দেহাবসান ঘটে।
কাটিহার রেলওয়ে বিভাগ

কাটিহার রেল বিভাগ ভারতীয় রেলের উত্তর-পূর্ব সীমান্ত রেল অঞ্চলের আওতাধীন পাঁচটি রেল বিভাগের একটি। এই রেল বিভাগটি ১৯৯৫ সালের ১৫ জানুয়ারী গঠিত হয় এবং এর সদর দফতরটি ভারতের বিহার রাজ্যের কাটিহারে অবস্থিত।
আলিপুরদুয়ার রেলওয়ে বিভাগ, লামডিং রেলওয়ে বিভাগ, তিনসুকিয়া রেলওয়ে বিভাগ এবং রাঙ্গিয়া রেলওয়ে বিভাগ হ'ল উত্তর-পূর্ব সীমান্ত রেলের অধীনে গুয়াহাটির মালিগাঁয় সদর দফতরের অন্যান্য চারটি রেল বিভাগ।
কটিহার রেল বিভাগের অন্তর্ভুক্ত স্টেশন এবং শ্রেণির অন্তর্ভুক্তী অনুযায়ী স্টেশনগুলির তালিকায়।
ধানবাদ রেলওয়ে বিভাগ

ধানবাদ রেলওয়ে বিভাগ ভারতীয় রেলের পূর্ব মধ্য রেল অঞ্চলের অধীনে যে পাঁচটি রেল বিভাগ রয়েছে তার একটি। এটি ভারতীয় রেলএর সমস্ত বিভাগের মধ্যে রাজস্ব উপার্জনকারী রেল বিভাগ। এই রেল বিভাগ ১৯৫৫ সালের ৫ নভেম্বর গঠিত হয় এবং এর সদর দফতর ভারতের ঝাড়খণ্ড রাজ্যের ধানবাদে অবস্থিত। এটি ভারতীয় রেলএর সমস্ত রেল বিভাগের মধ্যে কয়লা লোডিংয়ের ১ নং রেল বিভাগ। বিভাগীয় প্রশাসনিক প্রধানকে বিভাগীয় রেল পরিচালক (ডিআরএম) বলা হয়। বর্তমান ডিআরএম হলেন মিঃ অনিল কুমার মিশ্র।
পূর্ব মধ্য রেলের হাজিপুরের সদর দফতরের অধীনে অন্যান্য রেল বিভাগগুলি হল দানাপুর রেলওয়ে বিভাগ, মুঘলসরাই রেলওয়ে বিভাগ, সমাস্তিপুর রেলওয়ে বিভাগ এবং সোনপুর রেলওয়ে বিভাগ।
কাটিহার রেল বিভাগের অন্তর্ভুক্ত স্টেশন এবং শ্রেণির অন্তর্ভুক্তী অনুযায়ী স্টেশনগুলির তালিকায়।
পাল্‌স (পিংক ফ্লয়েডের অ্যালবাম)

পাল্‌স (p·u·l·s·e হিসাবে লেখা হয়) ব্রিটিশ প্রোগ্রেসিভ রক ব্যান্ড পিংক ফ্লয়েডের সরাসরি অ্যালবাম। এটি ১৯৯৫ সালের ২৯ মে ইএমআই রেকর্ডস কর্তৃক যুক্তরাজ্যে এবং ৬ জুন কলাম্বিয়া রেকর্ডস কর্তৃক যুক্তরাষ্ট্রে প্রকাশিত হয়। ১৯৯৪ সালে ইউরোপে পিংক ফ্লয়েডের দ্য ডিভিশন বেল সফর-এর সময় অ্যালবামটি রেকর্ড করা হয়েছিল।
"দ্য ডার্ক সাইড অব দ্য মুন"-এর সম্পূর্ণ সরাসরি সংস্করণ অন্তর্ভুক্ত করার জন্য অ্যালবামটি উল্লেখযোগ্য। অ্যালবামটিতে ১৯৭০-এর দশকের গোড়া থেকে এযাৎবকাল পর্যন্ত অপরিবেশিত সিড ব্যারেটের "অ্যাস্ট্রোনমি ডোমিন", গানটি যুক্ত করা হয়েছে। "অ্যানাদার ব্রিক ইন দ্য ওয়াল, অংশ ২" গানে "অ্যানাদার ব্রিক ইন দ্য ওয়াল, অংশ ১", "দ্য হ্যাপিয়েস্ট ডেস অব আওয়ার লাইভ্‌স" এবং "অ্যানাদার ব্রিক ইন দ্য ওয়াল, অংশ ৩" গানের কিছু অংশ যোগ করা হয়েছে।
পদ্মিনী চেট্টুর

পদ্মিনী চেট্টুর ১৯৭০ সালে জন্মগ্রহণ করেছিলেন এবং ছোটবেলায় ভারতীয় ধ্রুপদী নৃত্যশৈলীর ভরতনাট্যমে প্রশিক্ষণ শুরু করেছিলেন। তিনি রাজস্থানের পিলানির বিড়লা প্রযুক্তি ও বিজ্ঞান ইনস্টিটিউট (বিট) থেকে স্নাতক ডিগ্রি অর্জন করেন ১৯৯১ সালে।<ref><nowiki>
এরিক পেট্রি

এরিক চার্লটন পেট্রি (; জন্ম: ২২ মে, ১৯২৭ - মৃত্যু: ১৪ আগস্ট, ২০০৪) ওয়াইকাতোর নারুয়াহিয়া এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬৬ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস এবং ইংরেজ ক্রিকেটে জেন্টলম্যান দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন এরিক পেট্রি।
১৯৫০-৫১ মৌসুম থেকে ১৯৬৬-৬৭ মৌসুম পর্যন্ত এরিক পেট্রি’র প্রথম-শ্রেণীর খেলোয়াড়ী জীবন চলমান ছিল। ১৯৪৫-৪৬ মৌসুমে হক কাপ প্রতিযোগিতায় ওয়াইকাতোর পক্ষে প্রথম খেলতে শুরু করেন। এরপর ১৯৫০-৫১ মৌসুমে অকল্যান্ডের সদস্যরূপে প্রথম-শ্রেণীর ক্রিকেটে অভিষেক ঘটে তার। ১৯৫২-৫৩ মৌসুমে অকল্যান্ড দলে নিজেকে প্রতিষ্ঠিত করে ফেলেন ও দলের নিয়মিত সদস্যের মর্যাদা প্রাপ্ত হন। ১৯৫৪-৫৫ মৌসুমে দলের অধিনায়কের দায়িত্ব পালন করেন।
১৯৫৬-৫৭ মৌসুমে নর্দার্ন ডিস্ট্রিক্টস ক্রিকেট দল প্রথম-শ্রেণীর ক্রিকেটে খেলার মর্যাদা লাভ করলে তিনি দলের নেতৃত্বে ছিলেন। ১৯৬০-৬১ মৌসুম পর্যন্ত এ দায়িত্বে ছিলেন তিনি। সমগ্র খেলোয়াড়ী জীবনে দুইটিমাত্র শতরানের ইনিংস খেলেছেন। উভয়টিই করেছেন ওয়েলিংটন দলের বিপক্ষে। ১৯৫৩-৫৪ মৌসুমে অকল্যান্ডের দ্বিতীয় ইনিংসে ব্যাটিং উদ্বোধনে নেমে ১৫১ ও ১৯৫৯-৬০ মৌসুমে নর্দার্ন ডিস্ট্রিক্টসের সদস্যরূপে পাঁচ নম্বরে ব্যাটিংয়ে নেমে ১৩৬ রান করেছিলেন।
সমগ্র খেলোয়াড়ী জীবনে চৌদ্দটি টেস্টে অংশগ্রহণ করেছেন এরিক পেট্রি। ২৬ অক্টোবর, ১৯৫৫ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১১ মার্চ, ১৯৬৬ তারিখে অকল্যান্ডে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৫৫-৫৬ মৌসুমে পাকিস্তান গমনার্থে নিউজিল্যান্ড দলের সদস্যরূপে এরিক পেট্রিকে অন্তর্ভুক্ত করা হয়। এরপর ঐ একই মৌসুমে ভারত গমন করেন। এ সফরের আট টেস্টের চারটিতে অংশগ্রহণ করার সুযোগ পেয়েছিলেন তিনি। ১৯৫৮ সালে দলের সাথে ইংল্যান্ড গমন করার সুযোগ হয় তার। সেখানে পাঁচ টেস্টে নিয়ে গড়া সিরিজের সবকটি টেস্টেই অংশগ্রহণ করার সুযোগ পান। মৌসুমে শেষে জেন্টলম্যানের সদস্যরূপে প্লেয়ার্সের বিপক্ষে খেলেন। উইজডেনে মন্তব্য করা হয় যে, তিনি পরিচ্ছন্ন ও বিশ্বস্ত উইকেট-রক্ষক হিসেবে খেলতেন। স্বীয় ব্যক্তিত্ব গুণে অসম্ভব জনপ্রিয়তা লাভ করেছিলেন। ১৯৫৮ সালের ইংল্যান্ড সফরে তরুণ ও অভিজ্ঞতাবিহীন দলের সদস্য ছিলেন। তবে, তার অসম্ভব দৃঢ়তা ও উইকেট-রক্ষণের অভিজ্ঞতা দলকে উজ্জ্বীবনী শক্তি যোগায়।
১৯৫৮-৫৯ মৌসুমে ইংল্যান্ড দল নিউজিল্যান্ড সফরে আসে। এ সফরেই অংশগ্রহণকৃত দুই টেস্ট খেলেন। আন্তর্জাতিক ক্রিকেট থেকে কিছুদিন বিরত থাকার পর ১৯৬৫-৬৬ মৌসুমে সফরকারী ইংল্যান্ড দলের মুখোমুখি হন তিনি। ক্রাইস্টচার্চে সিরিজের প্রথম টেস্টে ব্যক্তিগত সর্বোচ্চ ৫৫ রানের ইনিংস খেলেন।
১৯৬৬-৬৭ মৌসুম শেষে প্রথম-শ্রেণীর ক্রিকেট খেলা থেকে অবসর গ্রহণ করেন। ১৪ আগস্ট, ২০০৪ তারিখে ৭৭ বছর বয়সে বে অব প্লেন্টি’র অমোকোরোয়া এলাকায় এরিক পেট্রি’র দেহাবসান ঘটে। অকল্যান্ড দলের উদ্বোধনী ব্যাটসম্যান ও দীর্ঘদিনের বন্ধু রজার হ্যারিস তার সম্পর্কে মন্তব্য করেন যে, এরিক পেট্রি তার সময়কালে নিউজিল্যান্ড ক্রিকেটের সেরা ভদ্রলোক ছিলেন।
কোল্লাঙ্গুড়ি কারুপ্পায়ী

কোল্লাঙ্গুড়ি কারুপ্পায়ী (তামিল: கொல்லங்குடி கருப்பாயி) একজন তামিল লোক গায়িকা, যিনি ছবিতেও অভিনয় করেছেন। [১] তাকে তামিল লোক সঙ্গীতের অন্যতম পথিকৃৎ হিসেবে গণ্য করা হয়;[২] তিনি তার ক্যাটাগরিতে প্রথম এবং চলচ্চিত্রে অভিনয় করার নেপথ্যে, অন্যান্য অনেক লোক শিল্পীর জন্য একজন অনুপ্রেরণা হিসেবে পরিবেশিত হয়েছেন [৩] [৪] তিনি চলচ্চিত্রে অভিনয়ের প্রায় ত্রিশ বছর পূর্বে অল ইন্ডিয়া রেডিওতে একজন অভিনেত্রী হিসাবে তাঁর ক্যারিয়ার শুরু করেছিলেন। [৫] সংগীতে তার অবদানের জন্য, তিনি মর্যাদাপূর্ণ কালাইমণি পুরস্কার পেয়েছিলেন [৬]
গানের রেকর্ডিংয়ের জন্য মাদুরাই যাওয়ার পথে তার স্বামী চোখের সামনে মারা গিয়েছিলেন, এই শোকাবহ ঘটনাটি তাকে শয্যাশয়ী এবং চলচ্চিত্রে কাজ করা বন্ধ করে দিয়েছে, পরে তাঁর মেয়েও একটি সড়ক দুর্ঘটনায় মারা গিয়েছিল যা তাকে মানসিকভাবে আরও দুর্বল করে দিয়েছিল। এখন এই কিংবদন্তির সেবা তার সমাজের যুবকরা করছে।
১. "A fete for all to enjoy". The Hindu. 18 March 2003. Retrieved 30 July 2009.
২. Prof M Ilangovan (19 October 2007). "கரிசல் கிருட்டிணசாமி (Karisal Krishnaswamy)". திண்ணை (Thinnai) (in Tamil). Retrieved 29 July 2009.
৩. "Of the unexpected break". The Hindu. 15 September 2007. Retrieved 30 July 2009.
৪."Throaty treat ". The Hindu. 21 January 2004. Retrieved 30 July 2009.
৫. "In tune with the times ". The Hindu. 22 October 2004. Retrieved 30 July 2009.
৬. "Her life reflects reel life tragedy ". The Hindu. 30 March 2003. Retrieved 30 July 2009.
৭. "Filmography of Kollangudi Karuppayi". www.cinesouth.com. Retrieved 11 December 2009.
৮. "Tamil - Songs by Kollangudi Karupayi". www.thiraipaadal.com. Retrieved 11 December 2009.
ফ্রাঙ্ক ডি কেয়ার্স

ফ্রান্সিস ইগনাটিয়াস ফ্রাঙ্ক ডি কেয়ার্স (; জন্ম: ১২ মে, ১৯০৯ - মৃত্যু: ২ ফেব্রুয়ারি, ১৯৫৯) ব্রিটিশ গায়ানায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ফ্রাঙ্ক ডি কেয়ার্স।
১৯২৮-২৯ মৌসুম থেকে ১৯৩৮-৩৯ মৌসুম পর্যন্ত ফ্রাঙ্ক ডি কেয়ার্সের প্রথম-শ্রেণীর খেলোয়াড়ী জীবন চলমান ছিল।
ডানহাতি ব্যাটসম্যান হিসেবে ফ্রাঙ্ক ডি কেয়ার্সের যথেষ্ট সুনাম ছিল। ১৯২৮-২৯ মৌসুমে পোর্ট অব স্পেনে ব্রিটিশ গায়ানা দলের পক্ষে প্রথম-শ্রেণীর ক্রিকেটে অভিষেক ঘটে তার। আন্তঃঔপনিবেশিক প্রতিযোগিতায় দলের প্রতিপক্ষ ছিল ত্রিনিদাদ দল। স্বাগতিক দলের বিপক্ষে দলের পক্ষে প্রথম ইনিংসে সর্বোচ্চ রান করেছিলেন। তাসত্ত্বেও, ত্রিনিদাদ দল খেলায় বেশ সহজে জয়লাভ করতে সমর্থ হয়।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ফ্রাঙ্ক ডি কেয়ার্স। ১১ জানুয়ারি, ১৯৩০ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ৩ এপ্রিল, ১৯৩০ তারিখে কিংস্টনে একই দলের বিপক্ষে সর্বশেষ টেস্টে অংশ নেন তিনি।
১৯২৯-৩০ মৌসুমে এমসিসি দল ক্যারিবীয় অঞ্চলে সফর করে। এ সিরিজের চারটি টেস্টের মধ্যে তিনটিতে তার অংশগ্রহণ ছিল। তন্মধ্যে, ওয়েস্ট ইন্ডিজের মাটিতে প্রথম অনুষ্ঠিত হওয়া উদ্বোধনী টেস্টে তিনি অংশগ্রহণ করেছিলেন। জানুয়ারি, ১৯৩০ সালে বার্বাডোসের ব্রিজটাউনে প্রথম ইনিংসে ৮০ ও দ্বিতীয় ইনিংসে ৭০ রান তুলে খেলাটিকে ড্রয়ের দিকে নিয়ে আসেন। ঐ বছরের শেষদিকে ১৯৩০-৩১ মৌসুমে ওয়েস্ট ইন্ডিজ দল প্রথমবারের মতো অস্ট্রেলিয়া গমন করে। তবে, পাঁচ টেস্ট নিয়ে গড়া সিরিজের কোন টেস্টেই তাকে খেলানো হয়নি।
পারিবারিক প্রতিষ্ঠান ডি কেয়ার্স ব্রাদার্স লিমিটেডের পরিচালক ছিলেন। ব্যক্তিগত জীবনে বিবাহিত ছিলেন। তার সন্তান ডেভিড ডি কেয়ার্স পেশায় আইনজীবী ও সংবাদপত্রের সত্ত্বাধিকারী ছিলেন। ফ্রাঙ্কের নাতনী ইসাবেলকে ইংরেজ টেস্ট অধিনায়ক মাইক অ্যাথারটন বিয়ে করেন।
২ ফেব্রুয়ারি, ১৯৫৯ তারিখে ৪৯ বছর বয়সে ব্রিটিশ গায়ানায় ফ্রাঙ্ক ডি কেয়ার্সের দেহাবসান ঘটে।
গ্লেন ব্রুক-জ্যাকসন

গ্লেন কিথ ব্রুক-জ্যাকসন (; জন্ম: ২৫ এপ্রিল, ১৯৬৯) সলসবারি এলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ১৯৯৩ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড, ম্যাশোনাল্যান্ড কান্ট্রি ডিস্ট্রিক্টস ও ইংরেজ ক্রিকেটে লিচেস্টারশায়ার দ্বিতীয় একাদশ দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন গ্লেন ব্রুক-জ্যাকসন।
১৯৮৭-৮৮ মৌসুম থেকে ১৯৯৭-৯৮ মৌসুম পর্যন্ত গ্লেন ব্রুক-জ্যাকসনের প্রথম-শ্রেণীর খেলোয়াড়ী জীবন চলমান ছিল। ১৯৮০-এর দশকের শেষদিকে প্রথম-শ্রেণীর ক্রিকেটে অংশগ্রহণ করলেও নিজের প্রতিভাকে বিচ্ছুরিত করতে পারেননি তিনি। ১৯৮৮ সালের অনূর্ধ্ব-১৯ ক্রিকেট বিশ্বকাপে জিম্বাবুয়ের সদস্যরূপে খেলেন। তেমন কিছু করতে না পারলেও আন্তর্জাতিক পর্যায়ে খেলার জন্যে তাকে জাতীয় দলে আমন্ত্রণ জানানো হয়।
আলেকজান্দ্রা স্পোর্টস ক্লাবে খেলেন। এরপর, ১৯৯৩-৯৪ মৌসুমে হারারে স্পোর্টস ক্লাবে চলে যান। সেখানে সফলতম খেলোয়াড়ী জীবন অতিবাহিত করেন। ব্যাটিংয়ে অভিজ্ঞ খেলোয়াড় হিসেবে অরেঞ্জ ফ্রি স্টেট বি দলের বিপক্ষে শতরানের ইনিংস খেলেন।
ঘরোয়া ক্রিকেটে সুন্দর খেলা উপহারের স্বীকৃতিস্বরূপ পাকিস্তান গমনের জন্যে তাকে দলে অন্তর্ভুক্ত করা হয়। মাঝারিসারিতে ব্যাটিংয়ে নামেন তিনি। তবে, ঘরোয়া পর্যায়ের খেলা আন্তর্জাতিক পর্যায়ের সাথে তাল মেলাতে পারেননি। ফলশ্রুতিতে, তাকে আর জাতীয় দলে রাখা হয়নি।
সমগ্র খেলোয়াড়ী জীবনে দুইটিমাত্র টেস্ট ও একটিমাত্র ওডিআইয়ে অংশগ্রহণ করেছেন গ্লেন ব্রুক-জ্যাকসন। সবগুলো খেলাই পাকিস্তান সফরে খেলেছিলেন। ১ ডিসেম্বর, ১৯৯৩ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। এরপর, ৯ ডিসেম্বর, ১৯৯৩ তারিখে একই দলের বিপক্ষে সর্বশেষ টেস্টে অংশ নেন তিনি।
এছাড়াও একমাত্র ওডিআইটি একই দলের বিপক্ষে খেলেছিলেন। ২৭ ডিসেম্বর, ১৯৯৩ তারিখে লাহোরে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল।
ঊষসী রায়

ঊষসী রায় একজন ভারতীয় টেলিভিশন অভিনেত্রী। স্টার জলসায় মিলন তিথি ধারাবাহিকে অহনা এবং জি বাংলায় বকুল কথা ধারাবাহিকে প্রধান ও নাম ভূমিকা বকুল চরিত্রে অভিনয়ের জন্য তিনি পরিচিত।
ঊষসী রায় ১৯৯৩ সালের ১৭ই অক্টোবরে কলকাতায় জন্মগ্রহণ করেন। তিনি কমলা বালিকা উচ্চ বিদ্যালয়ে পড়াশোনা করেছেন এবং আশুতোষ কলেজ থেকে ইতিহাস বিষয়ে স্নাতক সম্পন্ন করেছেন।
তিনি জিতু কমলের বিপরীতে স্টার জলসার জনপ্রিয় ধারাবাহিক মিলন তিথিতে প্রধান চরিত্রে অভিনয় করে তার কর্মজীবন শুরু করেন। তারপরে তিনি স্টার জলসার গোয়েন্দা ধারাবাহিক জয় কালী কলকাতওয়ালিতে একটি অতিথি চরিত্রে অভিনয় করেছিলেন। এছাড়াও তিনি জি বাংলার বকুল কথাতে হানি বাফনার বিপরীতে প্রধান চরিত্রে অভিনয় করেছিলেন। এছাড়াও তিনি মনোজ ওঝার বিপরীতে জি বাংলার ধারাবাহিক কাদম্বিনীতে প্রধান চরিত্রে অভিনয় করেছিলেন। সম্প্রতি তিনি হইচই ওটিটি প্ল্যাটফর্মে "টুরু লাভ" নামক একটি মিনি ওয়েব ধারাবাহিকে অভিনয় করেন। এতে তার চরিত্রের নাম ছিল 'বৃন্দা চট্টোপাধ্যায়'। তিনি জি বাংলা সিনেমার চলচ্চিত্র "ইস্কাবনের রাণী"তে প্রধান চরিত্র 'লক্ষ্মী' হিসেবে অভিনয় করেন ।
ব্রহ্মপুর রেলওয়ে স্টেশন

ব্রহ্মপুর হল ভারতের ওড়িশা রাজ্যের একটি প্রধান এবং প্রাচীনতম রেলওয়ে স্টেশন। এটি পূর্ব উপকূলীয় রেল অঞ্চলের খুর্দা রোড রেলওয়ে বিভাগের অধীনে পরিচালিত হয়। এই স্টেশনটি ব্রহ্মপুর শহর, গঞ্জাম জেলা এবং দক্ষিণ ওড়িশার দু'টি জেলা এবং প্রতিবেশী অন্ধ্রপ্রদেশের অন্যান্য জেলাগুলিতে রেল পরিষেবা প্রদান করে। এটি ভারতের 'এ' শ্রেণির রেলওয়ে স্টেশনগুলির মধ্যে একটি।
১৮৯৩ সাল থেকে ১৮৯৬ সালের সময়কালে (দক্ষিণ পূর্ব রেলওয়ে জোনের ১,২৮৭ কিলোমিটার (৮০০মাইল)) এই ঐতিহাসিক ব্রহ্মপুর স্টেশনটি ১৮৯৬ সালে নির্মিত হয় এবং ট্রেন চলাচলের জন্য উন্মুক্ত করা হয়। বেঙ্গল নাগপুর রেলওয়ে ব্রহ্মপুর (বারহামপুর) পর্যন্ত রেলপথ চালু করে ১৮৯৯ সালের ১ জানুয়ারি।
দক্ষিণ পূর্ব রেলের ৫১৪ কিলোমিটার (৩১১ মাইল) দীর্ঘ উত্তরের অংশটি ১৯০২ সালে বিএনআরের সাথে একীভূত করা হয়।
বেঙ্গল নাগপুর রেল ১৯৪৪ সালে জাতীয়করণ করা হয়। পূর্ব রেল ১৯৫২ সালের ১৪ এপ্রিল মুঘলসরাইয়ের পূর্ব ইস্ট ইন্ডিয়ান রেলওয়ে কোম্পানির অংশ এবং বেঙ্গল নাগপুর রেলওয়ে নিয়ে গঠিত হয়। ১৯৫৫ সালে, দক্ষিণ পূর্ব রেল পূর্ব রেল থেকে পৃথক করা হয়। এটি বেশিরভাগ পূর্বের বেঙ্গল নাগপুর রেল দ্বারা চালিত রেলপথের সমন্বয়ে গঠিত। ২০০৩ সালের এপ্রিলে শুরু হওয়া নতুন জোনের মধ্যে পূর্ব উপকূলীয় রেল এবং দক্ষিণ পূর্ব মধ্য রেল ছিল। এই উভয় রেলপথ দক্ষিণ পূর্ব রেল থেকে পৃথক করে চালু করা হয়।
লক্ষ্মী গোপালস্বামী

লক্ষ্মী গোপালস্বামী একজন ভারতীয় চলচ্চিত্র অভিনেত্রী এবং কর্ণাটকের শাস্ত্রীয় নৃত্যশিল্পী। তিনি বেশ কয়েকটি কন্নড়, মালয়ালম এবং তামিল চলচ্চিত্রে অভিনয় করেছেন। তিনি কয়েকটি টিভি ধারাবাহিকেও অভিনয় করেছেন। তাঁর কন্নড় চলচ্চিত্র "ভিডায়" অভিনয়ের জন্য তিনি কর্ণাটক রাজ্য চলচ্চিত্র থেকে সেরা অভিনেত্রীর পুরস্কারও অর্জন করেছেন। মামুট্টির সাথে তাঁর অভিষেক মালয়ালম চলচ্চিত্র "আরেন্যঙ্গালুড ভেদু" -তে অভিনয়ের জন্য তিনি কেরলের রাজ্য চলচ্চিত্র থেকে সেরা সহায়ক অভিনেতার পুরস্কার অর্জন করেছিলেন। তিনি এশিয়ানেটের নাচের অনুষ্ঠান "ভোডাফোন তাকধিমির" বিচারক ছিলেন। 
লক্ষ্মী গোপালস্বামীর কর্ণাটকের বেঙ্গালুরুতে এক কন্নড় পরিবারে জন্ম হয়। এম কে গোপালস্বামী এবং ড. উমা গোপালস্বামী যথাক্রমে তাঁর বাবা ও মা। তাঁর অর্জুন নামে এক ছোট ভাই আছে। তাঁর মা একজন সংগীতজ্ঞ ছিলেন যিনি লক্ষ্মীকে ভরতনাট্যম শিখতে অনুপ্রাণিত করেছিলেন। 
তিনি ২০০০ সালে মামুট্টির পরিচালিত একটি মালায়ালাম চলচ্চিত্র "আরেন্যঙ্গালুড ভেদু" এবং "লোহিতদাস" দিয়ে আত্মপ্রকাশ করেছিলেন, যেখানে তিনি সেরা সহায়ক অভিনেত্রী হিসাবে কেরলের রাজ্য চলচ্চিত্র পুরস্কার পেয়েছিলেন। ২০০৭ সালে, লক্ষ্মী আবারও "তানিয়ে" চলচ্চিত্রে অভিনয়ের জন্য দ্বিতীয় সেরা অভিনেত্রীর জন্য কেরলের রাজ্য চলচ্চিত্র পুরস্কার পেয়েছিলেন। চলচ্চিত্রটি বাবু তিরুভিল্লার এবং পরদেশী পরিচালক পিটি কুঞ্জু মোহাম্মদ পরিচালিত ছিল। একই চলচ্চিত্রের জন্য তিনি সেরা মহিলা অভিনেতার জন্য চলচ্চিত্র সমালোচকদের পুরস্কার "অ্যাটলাস" পেয়েছিলেন। 
২০১০ সালে, তিনি অপ্রকাশিত দক্ষিণ ভারতীয় তারকা বিষ্ণুবর্ধনের বিপরীতে পি ভাসুর পরিচালিত "আপ্তরক্ষা" চলচ্চিত্রে একটি পরোক্ষ ভূমিকায় অভিনয় করেছিলেন। এই কন্নড় চলচ্চিত্রে একটি দুষ্ট আত্মার চরিত্রে নৃত্যশিল্পী হিসাবে তাঁর অভিনয় সমালোচকদের পাশাপাশি জনসাধারণ দ্বারা প্রশংসিত হয়েছিল। ছবিটি একটি মেগা হিট হয়ে ওঠে এবং টানা ৩৫ সপ্তাহ ধরে প্রেক্ষাগৃহে চলেছিল; আর এটিই ছিল বিষ্ণুবর্ধনের শেষ কন্নড় চলচ্চিত্র। তিনি বিষ্ণুবর্ধনের ছবিতে, যেমন "বিষ্ণু সেনা ," "নম্য জামানরু -"তেও অভিনয় করেছিলেন। ছবিটির সাফল্যের কথা বলতে গিয়ে লক্ষ্মী সম্প্রতি একটি সাক্ষাত্কারে বলেছিলেন "আমি আমার অভিনয়ের জন্য যে শ্রোতা প্রতিক্রিয়া পাচ্ছি তাতে আমি সন্তুষ্ট। আমার বিষ্ণুজির সাথে অভিনয়ের ইচ্ছা ছিল এবং এটি পূর্ণ হয়েছে।
তিনি "লক্ষ্মী" নামে একটি তামিল ধারাবাহিকে অভিনয় করেছিলেন এবং অনেক প্রশংসিত হয়েছিলেন।
তাঁর নিজস্ব কন্নড় ফিল্ম ইন্ডাস্ট্রির থেকেই তিনি মালায়ালাম সিনেমায় ডাক পেয়েছিলেন এবং সাফল্য পেয়েছিলেন। তাঁর প্রথম মালায়ালাম চলচ্চিত্র "আরেন্যঙ্গালুড ভেদু" -তে অভিনয় করে তিনি সেরা সহায়ক অভিনেত্রীর জন্য কেরলের রাজ্য পুরস্কার পেয়েছিলেন। তাঁর দ্বিতীয় ছবি "কোচু কোচু সন্তোসঙ্গল," তাঁর অভিনয়ের জন্য বেশ প্রশংসিত হয়েছিল। অভিনয় তাকে অন্য ধরনের অভিজ্ঞতা দেয়। "প্রথমদিকে আমি এ পেশাকে ভয় পেতাম, বিখ্যাত হতে খুব লজ্জা পেতাম"। তবে শীঘ্রই এমনটা কেটে যায়।
তিনি বলেন যে, নাচ তার কাছে সবসময়ই প্রিয় ছিল। তিনি চলচ্চিত্রগুলিতে সেই ভাল চরিত্রে অভিনয় করতে পছন্দ করেন, যেগুলোতে শাস্ত্রীয় নৃত্য রয়েছে, যেমন "কোচু কোচু সন্তোসঙ্গলের" মতো, যাতে দুটি শাস্ত্রীয় নৃত্যই কেরলে জনপ্রিয় হয়ে উঠেছিল। চলচ্চিত্র জগতের তারকা খ্যাতি উল্লেখ্য কিছু নয়, এ কারণেই তিনি এখন শীর্ষ শাস্ত্রীয় নৃত্যশিল্পী হওয়ার দিকে মনোযোগ দিয়েছেন।
বেমরতা ইউনিয়ন

বেমরতা ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৯৯.৮৭ কিমি২ (৩৮.৫৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২৬২০ জন।
ভৈরবের তীরে গড়ে ওঠা হয়রত পীর খাজা খান জাহান আলী (রঃ) স্মৃতি বিজড়িত বাগেরহাট জেলার অন্তর্গত বাগেরহাট সদর উপজেলার একটি ঐতিহ্যবাহী অঞ্চল হলো বেমরতা ইউনিয়ন। কাল পরিক্রমায় আজ বেমরতা ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলাসহ বিভিন্নক্ষেত্রে অনেক এগিয়ে গিয়েছে।
বাংলাদেশের ২য় চিংড়ি গেবেষনা কেন্দ্র এই ইউনিয়নে অবস্থিত। এখানে চিংড়ি চাষের উপর বিভিন্ন প্রকার গবেষণা ধর্মী প্রশিক্ষন সহ চিংড়ি চাষীদের যাবতীয় বিজ্ঞান সম্মত সহয়তা প্রদান করা হয়। 
ইনস্টিটিউট অব মেরিন টেকনোলজী এই ইউনিয়নে অবস্থিত।
কাঁটে

কাঁটে (; ) হচ্ছে ২০০২ সালে মুক্তিপ্রাপ্ত একটি অপরাধ-সহিংসতাবাদী চলচ্চিত্র। সঞ্জয় গুপ্ত পরিচালিত এই চলচ্চিত্রটির কাহিনী লিখেছিলেন মিলাপ যাভেরি; অভিনয় করেছিলেন অমিতাভ বচ্চন, সঞ্জয় দত্ত, সুনীল শেট্টি, লাকী আলী, মহেশ মঞ্জরেকর, ষাটের দশকের অভিনেতা রাজেন্দ্র কুমারের ছেলে কুমার গৌরব, মালাইকা অরোরা এবং কমল হাসনের সঙ্গে অভিনয় করা "এক দুজে কে লিয়ে" (১৯৮১) চলচ্চিত্রে খ্যাতি পাওয়া অভিনেত্রী রতি অগ্নিহোত্রী। এই চলচ্চিত্রে অভিনয়ের মাধ্যমে পরিচালক মহেশ মাঞ্জরেকরের অভিনেতা হসেবে অভিষেক ঘটে।
এই চলচ্চিত্রটির কাহিনী ইংরেজি চলচ্চিত্র "রেজারভোয়ার ডগ্‌স" (১৯৯২) থেকে নেওয়া ছিলো।
ছয়জন পুরুষের একটি ব্যাংক ডাকাতি নিয়েই চলচ্চিত্রটির মূল কাহিনী, এই ছয়জন ব্যক্তি হলেনঃ 'মেজর', 'অজ্জু', 'মার্ক', 'বালি', 'এ্যান্ডি' এবং 'ম্যাক' যদিও ম্যাক একজন পুলিশ গোয়েন্দা। ব্যাংক ডাকাতির পরে ব্যাংক থেকে বের হওয়ার সময় পুলিশের হামলার কবলে পড়ে সবাই এবং ম্যাক গুলি খায়। ম্যাককে বাঁচায় মেজর, আবার অজ্জু পুলিশের একজন কর্মকর্তাকে ধরে নিয়ে এসে তাদের কব্জায় রাখে। বালি ঐ পুলিশটিকে মেরে ফেলে এবং বালি নিজে ম্যাকের গুলিতে মারা যায়। তারপর অজ্জু আর মার্ক এসে অবাক হয় এবং মেজর আর এ্যান্ডি এসেও বিস্ময় প্রকাশ করে; তারা পারস্পরিক সন্দেহে একে অপরের গুলি ছুড়ে মারা যায় এবং এ্যান্ডি লুট করা টাকা নিয়ে ভেগে যায়। মার্কের একটি প্রেমিকা থাকে যাকে মার্ক ভারতে নিয়ে যাওয়ার স্বপ্ন দেখছিলো তবে মার্কের মারা যাওয়ায় তা আর হয়না।
গোটাপাড়া ইউনিয়ন

গোটাপাড়া ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৩০.৭২ কিমি২ (১১.৮৬ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৬০৫ জন।
ভৌগোলিক অবস্থান অনুযায়ী ইউনিয়নটির উত্তরে- বিষ্ণুপুর ইউনিয়ন, দক্ষিণে- বেমরতা ইউনিয়ন, পূর্বে- খোপাখালী ইউনিয়ন, পশ্চিমে- ভৈরব নদী অবস্থিত।
গোটাপাড়া ইউনিয়নে ২০টি গ্রাম রয়েছে।
বিষ্ণুপুর ইউনিয়ন, বাগেরহাট সদর

বিষ্ণুপুর ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪৬.৯৩ কিমি২ (১৮.১২ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৩৮৫ জন। এখানে হিন্দু-মুসলিম অত্যন্ত সম্প্রীতির সাথে বসবাস করে। ইউনিয়নের হালিশহর, খালিশপুর, সাহসপুর ও ছোট সিংগা হিন্দু প্রধান। পাশাপাশি মান্দ্রা, পাইকপাড়া, বেশরগাতী সহ কিছু গ্রাম মুসলিম অধ্যুষিত। তবে কোড়ামারা, ডিংশাইপাড়া, কুলিয়াদাইড়, বিষ্ণুপুরের মত কিছু গ্রামে হিন্দু- মুসলিম একত্রে সম্প্রীতির সাথেই বসবাস করে আসছে বিগত বহু বছর থেকেই। এখানকার চিরুলিয়া-বিষ্ণুপুর ক্যাম্প মহান মুক্তিযুদ্ধে মুক্তিযোদ্ধাদের অন্যতম একটি ঘাঁটি ছিল। বিষেশত ইউনিয়নের এবং আশেপাশের এলাকার মুক্তিযোদ্ধাদের সংগঠিত হওয়ার অন্যতম কেন্দ্রবিন্দু ছিল।
ভৌগোলিক অবস্থান অনুযায়ী ইউনিয়নটির উত্তরে- চিতলমারী উপজেলা,পঞ্চিমে- ভৈরব নদী, দক্ষিণে- গোটাপাড়া ইউনিয়ন, পূর্বে- ধোপাখালী ইউনিয়ন অবস্থিত। বিষ্ণুপুর ইউনিয়ন ১৫টি মৌজা ও ২৫টি গ্রাম নিয়ে গঠিত হয়েছে।
বিষ্ণুপুর ইউনিয়নে মোট ২৫টি গ্রাম রয়েছে।
বারুইপাড়া ইউনিয়ন

বারুইপাড়া ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪০.৭১ কিমি২ (১৫.৭২ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,৫৫৩ জন।
বারুইপাড়া ইউনিয়ন মোট ১৯টি গ্রাম রয়েছে।
নলছাটা রেলওয়ে স্টেশন

নলছাটা রেলওয়ে স্টেশন বাংলাদেশের ঢাকা বিভাগের গাজীপুর জেলার কালীগঞ্জ উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে নলছাটা রেলওয়ে স্টেশন তৈরি করা হয়।
নলছাটা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
যাত্রাপুর ইউনিয়ন, বাগেরহাট সদর

যাত্রাপুর ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ২৬.০০ কিমি২ (১০.০৪ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,০৭১ জন।
যাত্রাপুর ইউনিয়নে মোট ১৩টি গ্রাম রয়েছে।
লাভ কে লিয়ে কুছ ভি করেগা

লাভ কে লিয়ে কুছ ভি করেগা (; ) ২০০১ সালে মুক্তিপ্রাপ্ত একটি হিন্দি হাস্য-নাট্য-অপরাধ-প্রেম ঘরানার চলচ্চিত্র। চলচ্চিত্রটির পরিচালক ছিলেন ঈশ্বর নিবাস এবং প্রযোজক ছিলেন রাম গোপাল বর্মা এবং নিতিন মনমোহন। চলচ্চিত্রটির নায়ক ছিলেন তিনজনঃ সাইফ আলী খান, ফারদীন খান এবং আফতাব শিবদাসানী, আবার নায়িকা ছিলেন দুইজনঃ সোনালী বেন্দ্রে এবং টুইঙ্কল খান্না। চলচ্চিত্রটি ২০০১ সালের ২৯শে জুন মুক্তি পায়। ১৯৯৩ সালে রাম গোপাল বর্মা "মানি" নামের একটি তেলুগু ভাষার চলচ্চিত্র প্রযোজনা করেছিলেন, এই লাভ কে লিয়ে কুচ ভি কারেগার কাহিনী তেলুগু মানি চলচ্চিত্র হতে গৃহীত।
ষাটগুম্বজ ইউনিয়ন

ষাটগুম্বজ ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৯১.৭১ কিমি২ (৩৫.৪১ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,০৭৭ জন।
ভৌগোলিক অবস্থান অনুযায়ী পূর্বেঃ বাগেরহাট পৌরসভা,পশ্চিমে- খানপুর ও রাখালগাছি ইউনিয়ন, উত্তরে- কাড়াপাড়া ইউনিয়ন, বেমরতা ইউনিয়ন এবং দক্ষিণে - ডেমা ইউনিয়ন অবস্থিত। ষাটগুম্বজ ইউনিয়ন ২৩টি মৌজা ও ১৮টি গ্রাম নিয়ে গঠিত হয়েছে।
ঐতিহ্যবাহী বাগেরহাট জেলার অন্তর্গত পীর আজম খাজা খানজাহান আলী (রাঃ) স্মৃতি বিজড়িত মাজার এর পাদদেশে প্রাকৃতিক সৌন্দয ও সম্পদে পরিপূণ ষাটগুম্বজ ইউনিয়ন পরিষদটি অবস্থিত। ইউনিয়নটি কাল পরিক্রমায় শিক্ষা, সংস্কৃতি, ধর্মীয় অনুষ্ঠান ও খেলাধুলাসহ বিভিন্ন ক্ষেত্রে অনেকটা এগিয়ে রয়েছে।
ষাটগুম্বজ ইউনিয়নে মোট ১৮টি গ্রাম রয়েছে।
আড়িখোলা রেলওয়ে স্টেশন

আড়িখোলা রেলওয়ে স্টেশন বাংলাদেশের ঢাকা বিভাগের গাজীপুর জেলার কালীগঞ্জ উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে আড়িখোলা রেলওয়ে স্টেশন তৈরি করা হয়।
আড়িখোলা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
খানপুর ইউনিয়ন, বাগেরহাট সদর

খানপুর ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ।
এটি ৫৫.৩২ কিমি২ (২১.৩৬ বর্গমাইল) এলাকা জুড়ে অবস্থিত।
২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৯৮৬ জন।
মহান মুক্তিযুদ্ধের সময় বেশ কয়েকটি যুদ্ধ এ এলাকায় সংগঠিত হয়।
খানপুর ইউনিয়নে মোট ১১টি গ্রাম রয়েছে:
খানপুর ইউনিয়ন এর সবচেয়ে বড় এবং বিখ্যাত বাজার চুলকাটি বাজার। বাজারটি নারকেল, সুপারি, গরুর দুধের হাটের জন্য বিখ্যাত ও সুপরিচিত।
ঘোড়াশাল ফ্ল্যাগ রেলওয়ে স্টেশন

ঘোড়াশাল ফ্ল্যাগ রেলওয়ে স্টেশন বাংলাদেশের ঢাকা বিভাগের নরসিংদী জেলার পলাশ উপজেলায় অবস্থিত একটি রেলওয়ে স্টেশন। এই স্টেশনটি বাংলাদেশের প্রথম দ্বিতল বা দোতলা রেলওয়ে স্টেশন ভবন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের স্টেশন হিসেবে ঘোড়াশাল ফ্ল্যাগ রেলওয়ে স্টেশন তৈরি করা হয়।
ঘোড়াশাল ফ্ল্যাগ রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
রাখালগাছি ইউনিয়ন, বাগেরহাট সদর

রাখালগাছি ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪৭.২৭ কিমি২ (১৮.২৫ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,০৫০ জন।
ডেমা ইউনিয়ন

ডেমা ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৪৪.২১ কিমি২ (১৭.০৭ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৪,৭৪৫ জন।
বেতাগা ইউনিয়ন

বেতাগা ইউনিয়ন বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ৫৯.৫৭ কিমি২ (২৩.০০ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,৩০৫ জন।
বেতাগা ইউনিয়নে ১৫টি গ্রাম রয়েছে।
লখপুর ইউনিয়ন

লখপুর ইউনিয়ন বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ৪৭.৯৯ কিমি২ (১৮.৫৩ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৬,৭৪৭ জন।
ভৌগোলিক অবস্থান অনুযায়ী উত্তরেঃ রুপসা উপজেলা, দক্ষিণেঃ বেতাগা ইউনিয়ন, পূর্বেঃ পিলজংগ ইউনিয়ন, পশ্চিমেঃ বটিয়াঘাটা অবস্থিত।
পিলজংগ ইউনিয়ন

পিলজংগ ইউনিয়ন বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ২৯.৭৮ কিমি২ (১১.৫০ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৩৬৭ জন।
পিলজংগ ইউনিয়নে ৯টি গ্রাম রয়েছে।
ফকিরহাট ইউনিয়ন

ফকিরহাট ইউনিয়ন বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ৬৫.৮১ কিমি২ (২৫.৪১ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৭২৫ জন।
ফকিরহাট ইউনিয়নটির ঊত্তরে নলধামৌভেগ ইউনিয়ন, দক্ষিণে পিলজঙ্গ ইউনিয়ন, পূর্বে বাগেরহাট সদর উপজেলার যাত্রাপুর ইউনিয়ন, পশ্চিমে বাহিরদিয়ামানসা 
ইউনিয়ন অবস্থিত।
রিচা ঘোষ

রিচা ঘোষ (জন্ম ২৮ সেপ্টেম্বর ২০০৩) একজন ভারতীয় ক্রিকেটার। ২০২০ সালের জানুয়ারিতে, ১৬ বছর বয়সে, তিনি ২০২০ সালের আইসিসি মহিলা টি-টোয়েন্টি বিশ্বকাপের জন্য ভারতীয় দলে স্থান পান। একই মাসে পরের দিকে, তিনি ২০২০ অস্ট্রেলিয়া মহিলা ত্রি-দেশীয় সিরিজের জন্য ভারতের স্কোয়াডেও স্থান পান। ২০২০ সালের ১২ ফেব্রুয়ারি, তিনি ত্রিদেশীয় সিরিজের ফাইনালে অস্ট্রেলিয়ার বিপক্ষে ভারতের হয়ে ডাব্লুটি টুয়েন্টি আই'য়ে অভিষেক ঘটে।
সিতারা দেবী

সিতারা দেবী (৮ নভেম্বর ১৯২০ – ২৫ নভেম্বর ২০১৪) ছিলেন কত্থক ধারার একজন বিশিষ্ট ভারতীয় নৃত্যশিল্পী, সঙ্গীতশিল্পী ও অভিনেত্রী। তিনি অনেক পুরস্কার ও সম্মাননায় ভূষিত হয়েছেন এবং ভারত ও ভারতের বাইরে, লন্ডনের রয়াল আলবার্ট হলে (১৯৬৭) ও নিউইয়র্কের কার্নেগি হলের (১৯৭৬) মতো বিখ্যাত মঞ্চে নৃত্য পরিবেশনা করেছেন। 
সিতারা দেবী ১৯২০ সালের ৮ নভেম্বর কলকাতায় (তদানিন্তন ক্যালকাটা) জন্মগ্রহণ করেন। সে বছর ঐদিনই ভারতীয় উৎসব দীপাবলির প্রাক্কালে "ধনতেরা" অনুষ্ঠিত হয়েছিল। তাই সৌভাগ্যের প্রতীক হিন্দু দেবীর নামানুসারে তার নাম রাখা হয় "ধনলক্ষ্মী"।
ধনলক্ষ্মীর পিতার পরিবার ছিলেন ব্রাহ্মণ, তাদের আদি নিবাস ছিল বারানসিতে, তবে অনেক বছর আগেই তারা কলকাতাতে স্থায়ী হন। তার বাবা সুখদেব মহারাজ একজন বৈষ্ণবী ব্রাহ্মণ ও সংস্কৃত ভাষার পণ্ডিত ছিলেন, তবে কত্থক নাচ শিখিয়ে ও পরিবেশন করেই তিনি জীবিকা নির্বাহ করতেন। তার মা মৎস্যকুমারীর পরিবারও স্থানীয় শিল্পগোষ্ঠীর সদস্য ছিলেন, যারা নেপালের রাজপরিবারের তাদের যোগসূত্র আছে বলে দাবি করতেন। সুখরাজ মহারাজ নেপালের রাজসভায় চাকরি করাবস্থায় ক্লাসিক্যাল ড্যান্সের প্রতি আগ্রহী হন, এবং পরবর্তীতে ভরতনাট্যম ও নাট্যশাস্ত্র নিয়ে নিবিড় অধ্যয়ন সম্পন্ন করেন। কত্থক নাচ অনুশীলন করে তিনি নাচ পরিবেশনাতেও অত্যন্ত দক্ষ হয়ে ওঠেন। পরবর্তীতে কত্থক নাচ পরিবেশনই তার নেশা ও পেশাতে পরিণত হয় এবং সেই ধারাবাহিকতায় শিল্পী পরিবার থেকে উঠে আসা এক নারীর সাথে তিনি বিবাহবন্ধনে আবদ্ধ হন। নাচের প্রতি তার এই তীব্র আবেগ তিনি তার তিন কন্যা- অলকানন্দ, তারা, ধন্য ও দুই পুত্র- চাউবি ও পাণ্ডের মাঝে ছড়িয়ে দেন।
ঘোড়াশাল রেলওয়ে স্টেশন

ঘোড়াশাল রেলওয়ে স্টেশন বাংলাদেশের ঢাকা বিভাগের নরসিংদী জেলার পলাশ উপজেলায় অবস্থিত একটি রেলওয়ে স্টেশন।
আসাম বেঙ্গল রেলওয়ে কোম্পানি দ্বারা ১৯১০ থেকে ১৯১৪ সালের মধ্যে টঙ্গী-ভৈরব-আখাউড়া লাইন তৈরি করা হয়। এই লাইনের একটি গুরুত্বপূর্ণ স্টেশন ছিলো আখাউড়া রেলওয়ে স্টেশন। এই স্টেশন থেকে দুইটি শাখা রেললাইন ছিলো একটি শীতলক্ষ্যা নদীর ঘাট পর্যন্ত অপরটি পলাশে ১৯৩২ সালে প্রতিষ্ঠিত দেশবন্ধু চিনি কল লিমিটেড পর্যন্ত পণ্য আনা নেওয়ার কাজের জন্য নির্মাণ করা হয়েছিলো। কালের বিবর্তনে এই রেললাইনগুলি বিলুপ্ত হয়ে গেছে। ঘোড়াশাল-পলাশ রেললাইনটি এখন ঘোড়াশাল-পলাশ সড়ক হিসেবে ব্যবহৃত হচ্ছে। তবে ২০১৯ সালে বিশ্বব্যাংকের পরামর্শে ঘোড়াশাল সার কারখানা ও পলাশ সার কারখানাকে একত্রিত করে একটি বৃহৎ সার কারখানা নির্মাণকে কেন্দ্র করে পলাশ-ঘোড়াশাল রেললাইন পূনঃনির্মাণ করা হবে।
ঘোড়াশাল রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
দীপা শশীধরন

দীপা শশীধরন ( ; জন্ম: ৩ জুলাই ১৯৭৪) একজন ভারতীয় নৃত্যশিল্পী এবং কুচিপুড়ি নৃত্যবিদ শ্রীমতি মঞ্জু ভারগাভির প্রধান শিষ্য। তিনি ভারতীয় ধ্রুপদী নৃত্যের ধরন কুচিপুড়ির একজন শিক্ষক, প্রেরণাদায়ক ও উদ্যোক্তা। 
দীপা প্রথমে নামকরা গুরু কলামন্ডলম ঊষা দাতর এবং ড. সাবিত্রী রামাইয়ার অধীনে ৫ বছর বয়সে ধ্রুপদী নৃত্য ভরতনাট্যম শেখা শুরু করেন। তারপর ৮ বছর বয়স থেকে কুচিপুড়ি বিশারদ শ্রীমতি মঞ্জু ভারগাভির অধীনে কুচিপুড়ি শেখা শুরু করেন এবং শেখেন তিন দশক ধরে। বর্তমানে তিনি গুরু ভেমপতি রবি শঙ্করের কাছে প্রশিক্ষণ নিচ্ছেন । 
অজস্র একক নৃত্য পরিবেশনা সহ ভারত ও বিদেশে নৃত্যনাট্যে মুখ্য ভূমিকার পাশাপাশি দীপা তাঁর গুরুর সাথেও নৃত্য পরিবেশন করেছেন। এছাড়াও বহু সম্মানজনক উৎসব এবং অনুষ্ঠানে তিনি নৃত্যাভিনয় করেছেন। কর্ণাটক সরকারের কুচিপুড়ি পাঠ্য বইয়ের কমিটি তাঁর নৃত্যের ছবি রাজ্যের কুচিপুড়ি পাঠ্য বইয়ে অন্তর্ভুক্ত করেছেন। তাঁকে সংস্কৃতি কর্তৃক আয়োজিত হিউস্টন-টেক্সাসে অনুষ্ঠিত উত্তর আমেরিকার প্রথম আন্তর্জাতিক কুচিপুড়ি নৃত্য সম্মেলনে আমন্ত্রণ জানানো হয়েছিল। তাঁর দলের সাথে তিনি সেখানে নিবন্ধ উপস্থাপন করেছিলেন এবং একক নৃত্য পরিবেশন করেছিলেন। 
দক্ষ পরামর্শদাতা হিসাবে দীপা ব্যাঙ্গালোরের কুচিপুডি শিল্প শৈলীর প্রশিক্ষণ প্রদান ও প্রচারের জন্য "কুচিপুড়ি পরম্পরা ফাউন্ডেশন"এর প্রতিষ্ঠাতা। সম্প্রতি এই ফাউন্ডেশন শ্রী কৈথপ্রম দামোদরন নাম্বুথ্রির নেতৃত্বে কালিকটের স্বামী তিরুনাল একাডেমিতে মাস্টার ক্লাস পরিচালনার ক্ষেত্রে তার পরিষেবা শুরু করেছে। একজন স্বতন্ত্র শিক্ষক হিসেবে দীপার পরিষেবা ব্যাঙ্গালোরের বহু প্রবীণ শিল্পী ব্যবহার করেছেন। তিনি ব্যাঙ্গালুরুতে উদ্ভাবনী নৃত্য উৎসব, কর্মশালা এবং বেশিরভাগ কাঙ্ক্ষিত অনুষ্ঠানের আয়োজনের সাথে জড়িত থাকেন। 
দীপা সৃজনশীল সাংগঠনিক দক্ষতার অধিকারী একজন চিন্তাশিল্পী। তিনি তাঁর নাচের কৌশল এবং প্রচুর নৃত্যনাট্য তিনি শুধু ভারতেই নয় উত্তর আমেরিকা, সংযুক্ত আরব আমিরাতেও দেখিয়েছেন। তাঁর কুচিপুড়ি নৃত্যের স্বাভাবিক আকর্ষণ তাঁকে প্রজন্মের অসাধারণ নৃত্য শিল্পী হিসাবে আলাদা করেছে এবং তিনি প্রচুর প্রশংসা কুড়িয়েছেন। 
তিনি বহু উপাধি এবং পুরস্কার পেয়েছেন, যেমন যুবরঙ্গ কর্তৃক "কর্ণাটকের সেরা কুচিপুড়ি নৃত্যশিল্পী", কটকের "নৃত্য শিরোমনি জাতীয় পুরস্কার" এবং কুচিপুড়ি নৃত্যশিল্পী পদ্মশ্রী শোভা নাইডু কর্তৃক "সত্যভামা পুরস্কার"। ১৯৯৫ সালে তিনি দূরদর্শনের স্বীকৃত শিল্পী ছিলেন। 
নৃত্য ছাড়াও শিল্প সম্পর্ক ও ব্যক্তিগত ব্যবস্থাপনায় আইন বিষয়ের ওপর তাঁর স্নাতকোত্তর ডিপ্লোমা আছে। তিনি সফটওয়্যার শিল্পে মানব সম্পদ উন্নয়নে বিশেষজ্ঞ এবং বর্তমানে মানব পুঁজি ব্যবস্থাপনা সেবার একজন উদ্যোক্তা এবং "কর্মা ক্রিয়েটর্স" কোম্পানির মালিক। 
"সেরা কুচিপুড়ি শিল্পী যুবরঙ্গ" "নৃত্য শিরোমণি জাতীয় পুরস্কার" "সত্যভামা শ্রেষ্ঠ পুরস্কার" "নৃত্য বিলাসিনী"
গোয়ালপোখর

গোলাপোখর ভারতের পশ্চিমবঙ্গ রাজ্যের উত্তর দিনাজপুর জেলার ইসলামপুর মহকুমার গোয়ালপোখর ১ সমষ্টি উন্নয়ন ব্লকের একটি গ্রাম।
গোলাপোখর -এ অবস্থিত।
পশ্চিমবঙ্গ পুলিশের অন্তর্গত গোয়ালপোখর পুলিশ স্টেশনটি সমষ্টি উন্নয়ন ব্লক গোয়ালপোখর ১-এর সম্পূর্ণ এলাকা ও সমষ্টি উন্নয়ন ব্লক গোয়ালপোখর ২ এর কিছু অংশ নিয়ে গঠিত। থানাটি জেলা শহর হতে ৭৬ কিলোমিটার এবং ভারত-বাংলাদেশ সীমান্ত হতে ৪০ কিলোমিটার অভ্যন্তরে অবস্থিত। সম্পূর্ণ থানার আয়তন ৩৫৪ বর্গ কিলোমিটার।
গোয়ালপোখর প্রথম সমষ্টি উন্নয়ন ব্লকের সদর সপ্তর গোয়ালপোখর গ্রামে অবস্থিত।
ভারতের ২০১১ সালের আদম শুমারি অনুসারে গোয়ালপোখরের মোট জনসংখ্যা ছিল ৪,৫০০। যার মধ্যে ২৩৯২ জন(৫৩%) পুরুষ এবং ২১০৮ জন (৪৭%) মহিলা ছিলেন। জনসংখ্যার ৬ বছরের নিচে ৮৭৩ জন। গোয়ালপোখরের মোট সাক্ষর ব্যক্তির সংখ্যা ছিল ১৫২২ (৬ বছরেরও বেশি জনসংখ্যার ৪১.৯৬%)।
২০১২ সালের ডিসেম্বর থেকে কার্যকর পশ্চিমবঙ্গ আনুষ্ঠানিক ভাষা(সংশোধন) আইন, ২০১২ অনুযায়ী যেসকল বিভাগ, মহকুমা এবং ব্লকগুলিতে ১০%-এরও বেশি উর্দুভাষী জনসংখ্যা রয়েছে, সেখানে উর্দুকে সরকারি ভাষার মর্যাদা দেওয়া হয়েছিল। উত্তর দিনাজপুর জেলায়, গোয়ালপোখর প্রথম ও দ্বিতীয়, ইসলামপুর সমষ্টি উন্নয়ন ব্লক এবং ইসলামপুর পৌরসভা উক্ত আইনে উর্দুকে আনুষ্ঠানিক ভাষা ঘোষণার নির্ধারিত শর্ত পূরণকারী এলাকা হিসেবে চিহ্নিত হয়েছিল। ২০১৪ সালে, কলকাতা হাইকোর্ট একটি আদেশে ডালখোলা পৌরসভাকে উর্দু ভাষাভাষী এলাকার তালিকায় অন্তর্ভুক্ত করেছে।
গোয়ালপোখারের জৈনগাঁয়ে আশরাফুল উলুম জুনিয়র হাই মাদ্রাসা স্কুল রয়েছে। স্কুলটি ১৯৮৭ সালে প্রতিষ্ঠিত। এটা সহ-শিক্ষামূলক উর্দু-মাধ্যম বিনা সহায়তা প্রাপ্ত বেসরকারি স্কুল। এখানে ষষ্ঠ থেকে অষ্টম শ্রেণির পাঠদানের ব্যবস্থা রয়েছে। স্কুলটির একটি খেলার মাঠ আছে।
গোয়ালপোখর ১ সমষ্টি উন্নয়ন ব্লকের প্রধান চিকিৎসা সেবাকেন্দ্র ৩০ শয্যা বিশিষ্ট লোধান পল্লী হাসপাতাল গোয়ালপোখর গ্রামে অবস্থিত।